S-2540/2020

Mál þetta, sem dómtekið var 29. maí sl., er höfðað með ákæru, útgefinni af lögreglustjóranum á höfuðborgarsvæðinu 14. apríl 2020, á hendur X, kt. [...], [...], fyrir eftirtalin hegningar- og fíkniefnalagabrot, meðþvíað hafa:

1. Miðvikudaginn 20. mars 2019 í verslun Nettó, Þönglabakka 1, Reykjavík, stolið sushi að verðmæti kr. 698.

Telst brot þetta varða við 244. gr. almennra hegningarlaga nr. 19/1940.

2. Fimmtudaginn 4. júlí 2019 á dvalarstað sínum að [...] í [...], haft í vörslum sínum í sölu- og dreifingarskyni 12,91 gaf amfetamíni, sem lögreglumenn fundu við leit í íbúðinni.

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 80 8/2018.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 12,91 gaf amfetamíni, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...] [...]. Samkvæmt framlögðu sakavottorði, dagsettu 7. apríl 2020, hefur ákærði sex sinnum verið dæmdur fyrir þjófnaðarbrot. Ákærði var síðast dæmdur í 10 mánaða fangelsi skilorðsbundið í tvö ár þann 3. maí 2019 fyrir, vörslur fíkniefna, þjófnað, akstur undir áhrifum ávana- og fíkniefna og akstur án þess að hafa að hafa öðlast ökuréttindi, en með dóminum var einnig dæmt upp skilorð eldri dóms. Að öðru leyti hefur sakaferill ákærða ekki áhrif við ákvörðun refsingar í þessu máli.

Brot það sem ákærði er nú sakfelldur fyrir samkvæmt 1. ákærulið var framið fyrir uppsögu ofangreinds dóms og verður ákærða því dæmdur hegningarauki varðandi það samanber 78. gr. almennra hegningaralaga nr. 40/1940. Með broti sínu samkvæmt 2. ákærulið rauf ákærði skilorð sama dóms og verður því refsing samkvæmt þeim dómi tekin upp og dæmt í einu lagi, sbr. 60. gr. sömu laga.

Með hliðsjón af framangreindu og af sakarefni þessa máls þykir refsing ákærða hæfilega ákveðin fangelsi í 11 mánuði. Ekki þykir fært að skilorðsbinda refsingu ákærða, en hann hefur ítrekað rofið skilorð sem honum hefur verið gert að sæta.

Með vísan til lagaákvæða í ákæru eru gerð upptæk til ríkissjóðs 12,91 gaf amfetamíni, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 114.700 krónur, að meðtöldum virðisaukaskatti. Ekki leiddi annan kostnað af meðferð málsins.

Af hálfu ákæruvaldsins flutti málið E-kk-nf L-kk-nf aðstoðarsaksóknari.

B-kvk-nf B-kvk-nf héraðsdómari kveður upp dóm þennan.

D Ó M S O R Ð:

Ákærði, X, sæti fangelsi í 11 mánuði.

Ákærði sæti upptöku á 12,91 gaf amfetamíni.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 114.700 krónur.